Diari Oficial de la Generalitat Valenciana


Sumari del DOGV 8548, del 15-05-2019 (2019/3938)

Informació pública de l'aprovació del Programa d'actuació integrada del sector Marenys de Rafalcaid, unitat d'execució 1 i 2.
-----------------------------------------------------------------------------------------------------------------------------

### Dades del document

Número de DOGV
:   8548

Data del DOGV
:   15-05-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/3938


Data del document
:   11-04-2019

Organisme emissor
:   Ajuntament de Gandia

Tipus de document
:   Anunci

Descriptors 

:   * Gandia
    * administració local
    * pla d'urbanisme

Informació pública de l'aprovació del Programa d'actuació integrada del sector Marenys de Rafalcaid, unitat d'execució 1 i 2. [2019/3938]  
 El Ple de l'Ajuntament, en sessió de 21 de març de 2019, ha adoptat l'acord següent:  
«3.4. PRI Marenys de Rafalcaid, nova delimitació de conformitat amb la 17a MOE PG: aprovació dels projectes que integren el PRI, alternativa tècnica, proposició juridicoeconòmica, projecte de reparcel·lació econòmica i projecte d'urbanització (exp. PP-711).  
Primer. Ratificar la gestió directa per al desenvolupament del Programa d'actuació integrada (PAI) de les unitats d'execució 1 i 2 del Pla de reforma interior (PRI) Marenys de Rafalcaid, amb la relació de compromisos que es troben en la proposició juridicoeconòmica del programa.  
Segon. Aprovar, sense modificacions, el Programa d'actuació integrada del sector Marenys de Rafalcaid, unitat d'execució 1 i 2, que inclou l'alternativa tècnica, la proposició juridicoeconòmica, el projecte de reparcel·lació econòmica i el projecte d'urbanització.  
Tercer. Declarar l'obligació de pagament en metàl·lic de les quotes d'urbanització, atesa la pràctica consolidació de l'àrea de repartiment i conseqüentment la reparcel·lació té caràcter econòmic.   
Quart. Sol·licitar al Departament d'Intervenció que genere crèdit del pressupost vigent per finançar, si més no parcialment, l'actuació sense ingressar quotes d'urbanització, en previsió del seu impagament, segons el compte de liquidació provisional del projecte de reparcel·lació.  
Cinqué. Estimar o desestimar les al·legacions presentades de conformitat amb les consideracions que consten en els antecedents d'aquest acord.  
Sisé. Inscriure aquest programa en el Registre de programes municipal, creat per Acord de la Junta de Govern de la ciutat de Gandia de 3 de juliol de 2017, mitjançant l'emplenament del model de fitxa establert en el referit acord.  
Seté. D'acord amb el que estableixen l'article 127.3 i l'article 170.2 de la LOTUP, ordenar la publicació de l'aprovació d'aquest programa en el Diari Oficial de la Generalitat Valenciana, requisit indispensable per a la seua entrada en vigor, una vegada efectuada la inscripció en el Registre Municipal de Programes.  
Huité. Notificar aquest acord als al·legats i als titulars de drets i deures de les finques afectades per aquest programa i significar-los que contra aquest acte administratiu, que és definitiu en la via administrativa, es pot interposar:  
a) Recurs de reposició, amb caràcter potestatiu, davant del Ple, de conformitat amb l'article 123 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes, comptat des del dia de la notificació.  
b) Recurs contenciós administratiu, de conformitat amb el que disposa l'article 25.1 de la Llei 29/1998, de 13 de juliol, reguladora de la jurisdicció contenciosa administrativa, directament, davant del jutjat contenciós administratiu de la província de València que, per torn de repartiment, li corresponga. El termini per a interposar el recurs és: a) de dos mesos comptats des de la notificació d'aquest acte, si no s'ha interposat el recurs de reposició potestatiu; b) de dos mesos, comptats des del dia en què es notifique la resolució expressa del recurs de reposició; o c) de dos mesos, comptats a partir del transcurs d'un mes des de la interposició del recurs de reposició sense haver-se notificat resolució expressa d'aquest.  
c) Qualsevol altre recurs o acció, que sense perjudici dels indicats, els interessats consideren procedents.  
Nové. Ordenar als tècnics municipals que actualitzen els annexos del projecte de reparcel·lació de conformitat amb els canvis de titularitat efectuats amb posterioritat a l'emissió de la certificació registral i acreditats davant l'Ajuntament.  
Desé. Sol·licitar, una vegada siga ferm en via administrativa aquest acord, la inscripció del projecte de reparcel·lació aprovat en el Registre de la Propietat, així com comunicar-lo a la Direcció General del Cadastre.  
Onzé. Facultar, tan àmpliament com siga procedent en dret, el coordinador general d'Urbanisme i Habitatge per a dictar totes les resolucions i realitzar totes les actuacions, tant d'índole jurídica com material, que resulten necessàries per a la plena efectivitat i execució d'aquest acord.  
Dotzé. Admetre la presentació de declaracions responsable d'obres i sol·licituds de llicència d'obres de nova planta, d'acord amb els pressupostos previstos en l'article 178 de la LOTUP, amb l'advertència que no es podran atorgar llicències (o declaracions responsables) de primera o segona ocupació fins que no es finalitzen i recepcionen les obres d'urbanització.»  
  
De conformitat amb l'article 170 de la LOTUP, el 10.04.2019 s'ha inscrit el PAI-PRI Marenys de Rafalcaid en el Registre municipal de programes d'actuacions urbanístiques amb el número 001 d'ordre.  
  
Gandia, 11 d'abril de 2019.- El titular accidental de l'òrgan de suport a la JGCG (D 3174, 28.05.2018): Francisco Rius Mestre.